Mit gnueg Wasser, ere Fläsche Ersatzbenzin (mi Tank fasst nur 3 Liter) und emne volltankte Töffli händ mer uns ufe Wäg gmacht. Uss Phmom Penh uuse isch de Verkehr rächt dicht gsi, sind drumm nid so schnäll vorwärts cho. Mit de Zyt hett sich de Traffic afo liechte. Mir sind uff einere vo de Nationalstrosse gsi. Autobahne gitts keini. S'töffli spuelt brav um die 80 bis 90 Km/h.  Öppe zwei Stund spöter chömme mer am 100 km Milestone verbyy.